ലക്ഷദ്വീപ് പട്ടേലിന്റെ പദ്ധതികളുടെ മേല്നോട്ടത്തിന് ഗാര്ഡിയന് ഓഫീസര്മാര് കൊച്ചി ഭരണപരിഷ്കാരങ്ങള് വേഗത്തിലാക്കാന് ലക്ഷദ്വീപ് അഡ്മിനിസ്ട്രേറ്റര് പ്രഫുല് പട്ടേല്, ഗാര്ഡിയന് ഓഫീസര്മാരെ നിയമിച്ചു. കേന്ദ്രസര്ക്കാര് പിന്തുണയോടെ അഡ്മിനിസ്ട്രേറ്റര് നടപ്പാക്കുന്ന പദ്ധതികളുടെ നേരിട്ടുള്ള മേല്നോട്ടത്തിനാണ് ഉന്നതോദ്യോഗസ്ഥരെ ഗാര്ഡിയന് ഓഫീസര്മാരായി നിയമിച്ചത്. ദിവസവും പദ്ധതിപ്രദേശങ്ങള് സന്ദര്ശിച്ച് റിപ്പോര്ട്ട് അഡ്മിനിസ്ട്രേറ്ററുടെ ഉപദേഷ്ടാവിന് നല്കാന് ഓഫീസര്മാര്ക്ക് നിര്ദേശം നല്കി. റിസോര്ട്ട് നിര്മാണം ഉള്പ്പെടെയുള്ള പദ്ധതികള് വിവാദമായതോടെയാണ് പുതിയ മേല്നോട്ടക്കാരെ നിശ്ചയിച്ചത്. വികസനപ്രവര്ത്തനങ്ങള് ഏകോപിപ്പിക്കാനാണ് നിയമനമെന്നാണ് അധികൃതരുടെ വിശദീകരണം. വരത്തിയില് എല്ഡിസിഎല് എംഡി സചിന് ശര്മ, മിനിക്കോയില് ഡബ്ല്യുസിഡി സെക്രട്ടറി വിജേന്ദ്രസിങ് റാവത്ത്, ആന്ത്രോത്തില് പിഎസ്എ സെക്രട്ടറി ശിവകുമാര്, അമിനിയില് വൈദ്യുതി സെക്രട്ടറി സുശീല് സിങ്, ചെത്ലത്ത്, ബിത്ര ദ്വീപുകളില് എസ്എസ്പി ശരത്കുമാര് സിന്ഹ, കടമത്തില് ഇ ആന്ഡ് എഫ് സെക്രട്ടറി എ ടി ദാമോദര് കടമത്ത്, കില്ത്താനില് എസ്പി അമിത് വര്മ, കല്പ്പേനി, ചെറിയം ദ്വീപുകളില് എഎച്ച് സെക്രട്ടറി ഒ പി മിശ്ര, അഗത്തി, ബംഗാരം, സുഹേലി ദ്വീപുകളില് ഡെപ്യൂട്ടി കലക്ടര് വിശാല് ഷാ എന്നിവരെയാണ് ഗാര്ഡിയന് ഓഫീസര്മാരായി നിയമിച്ചത്.